18/05/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Bases da Convocatoria do VIII Concurso Musical “Deputación da Coruña”

ANUNCIO De acordo co disposto pola Resolución do Presidente da Deputación da Coruña núm.10.528 de data 12.05.2016 publícanse as bases da convocatoria do VIII Concurso Musical da Deputación da Coruña segundo o texto seguinte: VIII Concurso Musical da Deputación da Coruña Coa intención de difundir, apoiar e promocionar os grupos do ámbito da música pop e variantes da provincia, a Deputación da Coruña, convoca o VIII Concurso de rock “Deputación da Coruña”, que pasa a denominarse a partir desta edición Concurso Musical Deputaci ón da Coruña, de acordo coas seguintes bases: BASES Primeira.- Poderán participar todos os grupos musicais da provincia da Coruña, do ámbito da música pop e variantes (folk, rock, rap, reggae.), que estean formados por persoas novas e que non fosen premiados nos catro anos naturais anteriores do concurso. As persoas integrantes dos grupos non poderán formar parte de máis dun grupo dos que participen no concurso. Segunda.- Establécense os seguintes premios: 1º clasificado 3.000 € 2º clasificado 2.000€ 3º clasificado 1.500 € 4º e 5º clasificado 1.000 € Estas cantidades están suxeitas ás retencións legais que lles sexan de aplicación. Os 5 grupos finalistas poderán formar parte dunha programación específica de apoio á difusión da súa creatividade, que no seu momento, será, impulsada ou participada pola Deputación da Coruña. Terceira.- As solicitudes presentaranse no modelo normalizado que poderá obterse na web: www.dHYPERLINK “http://www.dicoruna.es/”aHYPERLINK “http://www.dicoruna.es/”coruna.gal ou no Rexistro Xeral da Deputación. Achegada ao impreso enviarase a seguinte documentación: * Relación de compoñentes do grupo e instrumentos. * Certificacións de empadroamento en calquera concello da provincia da Coruña de, polo menos, un terzo dos compoñentes do grupo. * Descrición das súas necesidades técnicas, de montaxe e plano do escenario. * Breve biografía do grupo. * Informe fotográfico e de prensa * CD ou traballo discográfico, que deberá conter un mínimo de catro temas compostos polo grupo; se o CD tivese máis de catro temas, deberán indicarse os que sexan orixinais do grupo. O material estará correctamente identificado cos datos do grupo. Cuarta.- O prazo de presentación das solicitudes comezará o día seguinte ao da publicación desta convocatoria no Boletín Oficial da Provincia, e rematará o 30 de xuño de 2016. As solicitudes presentaranse no Rexistro Xeral da Deputación, na forma establecida no art.38.4 da Lei 30/1992, do Réxime xurídico das administracións públicas e do procedemento administrativo común. Quinta.- O xurado estará presidido pola deputada presidenta da Comisión de Cultura e Normalización Lingüística e tres persoas de recoñecido prestixio no ámbito musical, nomeadas por ela. As funcións de secretaría exerceralas o secretario da Corporación, ou a funcionaria ou funcionario en que delegar. A composición do xurado darase a coñecer, con anterioridade á súa reunión, no taboleiro e na páxina web da Deputación (www.dacoruna. gal), co fin de que se poidan interpor, se é o caso, os recursos legais pertinentes. Sexta.- O xurado actuará en pleno e será necesaria a asistencia da maioría simple dos seus membros. Para os efectos da validez da súa constitución aplicarase o disposto no art.26.1 da Lei 30/1992 do réxime xurídico das administracións públicas e do procedemento administrativo común. As deliberacións serán secretas e delas será redactada a acta correspondente. O xurado poderá declarar deserto o concurso, e a proposta que formule sera obxecto da resolución da deputada presidenta da comisión de Cultura e Normalización Lingüística, que resolverá a súa aprobación. A decisión do xurado, que terá lugar no segundo semestre do ano 2016, será dada a coñecer a través do taboleiro e da páxina web da Deputación. Sétima.- 7.1.- Preselección O xurado realizará unha primeira selección de cinco grupos despois da audición dos CD recibidos. Os grupos que resulten preseleccionados accederán á fase de actuación en directo.7.2.- Concerto A actuación de cada un dos grupos terá unha duración máxima de 30 minutos, en que interpretarán temas do CD presentado. A organización do concurso facilitaralles aos grupos que accedan á fase de concerto en directo, equipo de son, escenario e equipo de iluminación; tamén fixará os horarios das probas de son e da actuación de cada un dos grupos. Os grupos que participen nesta fase recibirán a cantidade de 300 €, cada un deles, en concepto de indemnización por gastos de desprazamento. Oitava.- Non se devolverán os CD non premiados que, a partir do día seguinte á decisión do xurado, serán destruídos. Novena. - A participación na presente convocatoria supón a total aceptación destas bases, así como a autorización á Deputación da Coruña para difundir, por un período máximo de seis meses e por calquera canle, os temas orixinais incluídos nos CD presentados polos grupos gañadores. A Coruña, 12 de maio de 2016 O Presidente O Secretario Valentín González Formoso José Luis Almau Supervía